Tian er en fransk grønnsaksrett, ofte laget med blant annet tomater og squash. Grønnsakene varierer noe etter årstid og tilgang. Min tian inneholder også aubergine og flådde paprika. Skjær auberginene i skiver og dryss med litt salt og la ligge med saltet ca 30 min. Skyll av saltet og tørk dem med kjøkkenpapir. (Dette for å trekke ut bitterstoffer fra auberginen) Del resten av grønnsakene i skiver og legg lagvis i en ildfast form, dryss litt finhakket hvitløk, timaian, salt og pepper mellom hvert lag. Hell over olivenolje. Sett formen på nederste rille i varm stekeovn ved 225 ºC i ca 20 min. Legg så over kveitefiletene skåret i porsjonsbiter. Øk temperaturen til 250 ºC og stek videre i 8-10 min. Grillelementet kan brukes det siste minuttet. Server med ris, kokte eller stekte poteter.
Del kjøtt i terninger eller større biter. Skrell og del poteter i litt store terninger og kok møre i lettsaltet vann. Hell av kokevannet på de kokte potetene, men ta vare på angitt mengde kokevann. Finhakk løk og surr olje til løken er myk, tilsett lammekjøttet og brun det i oljen i 5-7 min. Tilsett salt, chilipulver og garam masala. Finhakk hvitløk, ingefær og chili (for sterk/hot smak behold frøene i chili, for mild smak fjern frøene før chili finhakkes) og tilsett i gryten sammen med knuste tomater. Kok opp og la trekke i 15-20 min til kjøttet er mørt. Tilsett yoghurt naturell og kokende potetvann. Kok opp og la småkoke til sausen skiller seg, dvs olje lager "veier" i sausen. Tilsett kokte dampede poteter og vend lett om. Før servering dryss over rikelig med finhakket frisk koriander.